Rock Island av Jethro Tull

Rock Island er det 17. studioalbumet til det britiske rockebandet Jethro Tull, gjeve ut i 1989. Albumet tok bandet i same hardrockretninga bandet tok på det førre albumet, Crest of a Knave frå 1987. Besetninga bestod no av Ian Anderson, Martin Barre, Dave Pegg og den nye trommeslagaren Doane Perry. Utan ein permanent klaverspelar, spelte Fairport Convention-medlemmet Maartin Allcock og det tidlegare Tull-medlemmet Peter Vettese.

Rock Island selde til gullplate i Storbritannia og selde òg godt i Tyskland, der det nådde femteplassen på albumlista. Det var òg gode salstal for singelen «Kissing Willie», som nådde sjetteplassen på singellista.

Under turneen for Rock Island i 1989 vart det nytta skuggespel med smidige dansarar under songen «Kissing Willie», som enda med eit bilete som var på grensa til pornografisk. Songen «Big Riff and Mando» omhandlar livet på vegen for harde turnémusikarar og fortel mellom anna soga om då ein tilhengjar stal mandolinen til Barre. 

Innhald

Bonusspora vart spelte inn i Zürich i Sveits den 13. oktober 1989. Dei hadde tidlegare vore gjevne ut på den britiske CD-singelen «Another Christmas Song».

Medverkande
Jethro Tull
 Ian Anderson – vokal, fløyte, akustisk gitar, klaverinstrument, Synclavier, mandolin, trommer, perkusjon (på spor 2 & 7)
 Martin Barre – akustisk gitar, elektrisk gitar
 David Pegg – bassgitar, akustisk bass, mandolin
 Doane Perry – trommer, perkusjon

Andre medverkande
 Maartin Allcock – klaverinstrument (på spor 1 & 10)
 Peter Vettese – klaverinstrument (på spor 3, 4, 5 & 6)
 Jim Gibson - illustrasjonar
 Mark Tucker - miksing

Kjelder 
Denne artikkelen bygger på «Rock Island (album)» frå ,  den 18. september 2012. 
 oppgav desse kjeldene:

Kategori:Jethro Tull-album
Kategori:Musikkalbum frå 1989
Kategori:Chrysalis Records-album